**PALMELE TALE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PALMELE TALE

Reci ca ghiaţa,

Picături mari de timp

Îmi biciuie faţa,

Cu doruri străbune

Ce freamata-n mine

Nebune... nebune...

Lumina mă doare

Şi simt o chemare

Încet murmurând.

Aş vrea să mă vând

Oricui,

Unui sfânt

Sau lui Belzebut.

Degeaba mai fug!

Deja mă conjug

La timpul trecut!

Se năruie vara

În spice de grâu.

Sunt râu

Şi ma prins Niagara

În mrejele ei.

Mă-nvaluie grei,

Vulturi zburând

Între cer şi pământ.

Între gând şi negând.

Cât eşti de aproape!

Te-am prins strâns sub pleoape

Şi-acum te privesc.

Ce mult te iubesc!

Ştiu dulce minune,

Sunt visele mele

Nebune... nebune...

Nu pot să te-ating

Cu mâinile mele.

Iubire din stele,

În palmele tale

Aş vrea să tot ning.